Buat 1 alinea dalam bahasa Betawi dengan unsur argumentatif.

Masih soal ketonggeng. Buntutnya yang panjang tadi jia pake buat nyimpen bebauan juga. Ketonggeng emang dikenal ngeluarin bau yang kagak sedep. Baunya asem percis kayak cuka. Bebauan itu jia keluarin kalo ada yang nyerang atawa pengen jia serang. Jia bakalan nyemprot bau asemnya itu ke mulut ama idung lawannya. Di sebelah depan mulutnya itu ada jepitennya yang percis kayak kalajengking. Cuman, kalo dijepit ketonggeng kagak sebahaya itu, soalnya jia kagak ngeluarin racun. Dijapit ketonggeng tetep bakalan sakit, apalagi jia ngeluarin asem. Percis kayak kita kalo lagi ada koreng, terus koreng itu ditetesin cuka. Rasanya bakalan bikin meringis. Ketonggeng ini binatang malem, matanya kagak ngeliat jelas. Lantaran bentukannya yang percis ama kalajengking, orang-orang ngiranya jia bahaya, jadi orang-orang biasanya ngebunuh kalo ngeliat ketonggeng.